text: Vejarbejde lukker ramper på Esbjerg-motorvejen
  19 juni 2014 kl. 11.22
  Fra søndag og frem til onsdag den 9. juli udfører Vejdirektoratet asfaltarbejde på Esbjergmotorvejen ved Esbjerg.
  Trafikken vil blive samlet i de østgående spor, så trafikken mod Esbjerg ledes over i det modsatte spor, og der vil være et spor farbart i begge retninger.
  Arbejdet finder sted i vestgående retning mod Esbjerg på en ca. seks km lang strækning fra rampe 74 Esbjerg Lufthavn til der hvor Esbjerg-motorvejen slutter ved Gammelby Ringvej og rute 24 Tjæreborgvej.
  Asfaltarbejdet vil primært blive udført som aften- og natarbejde i tidsrummet mellem kl. 18.00 ? 06.00.
  Mens der arbejdes på motorvejen, vil følgende ramper være spærret periodevis:
  - Tilkørselsrampe 74 Esbjerg Lufthavn
  - Til- og frakørselsrampe 75 Esbjerg N
  - Frakørselsrampe 76 Esbjerg Ø
  Alle spor og ramper vil være åbne i dagtimerne i tidsrummet fra kl. 06.00 til 18.00. Dog er der en hastighedsbegrænsning på 80 km/t.
  Vejdirektoratet beklager på forhånd de gener arbejdet måtte medføre for trafikanterne.
  